Presseinformation

Ny AXOR kollektion i samarbejde med Jean-Marie Massaud

Et pragtstykke på badeværelset: Premiere på AXOR Edge

*Hasselager, august 2020.* 13 år efter den første kollektion med den franske designer Jean-Marie Massaud, præsenteres **AXOR Edge** – en luksuriøs symbiose af geometriske former og en ultrapræcis fremstillingsmetode. Armaturet bryder både æstetiske og tekniske grænser: Asymmetrisk sammenføjede kuber skaber en imponerende helhed, og produktionen, hvor der anvendes diamanter, skaber ultrapræcise kanter og flader. Delvist også forædlet med fine strukturer, og de kan samtidig individualiseres med en eksklusiv AXOR FinishPlus specialoverflade. **AXOR Edge** fås til håndvask, badekar, bidet og i form af forskellige termostatmoduler også til bruseren.

**Design: geometrisk, arkitektonisk, asymmetrisk**

**AXOR Edge** er massiv og samtidig elegant. En symmetri af flader og kanter, der kombineres asymmetrisk. Delvist beriget med en fin struktur bliver det nye armaturs tredimensionelle fremtoning til en oplevelse at røre ved. For dem, der foretrækker en mere minimalistisk stil, fås armaturerne også med helt glatte overflader. Det er samtidig muligt at skabe et personligt udtryk med blanke AXOR FinishPlus-overflader: fra poleret rød-guld til poleret sort krom. De fremstilles på højeste tekniske niveau med PVD-teknologi (Physical Vapour Deposition) i AXORs egne vakuumkamre. Hightech, som gør overfladen særligt modstandsdygtig og giver den lang levetid, og som frem for alt skaber uanet brillans og nye farvemuligheder på luksusbadeværelset.

„I samarbejdet med AXOR handler det altid om at skabe en perfekt oplevelse for kunden. Med **AXOR Edge** har vi skabt en skulptur af et dagligdags brugsobjekt. Alle produkter i kollektionen er mere end blot et badarmatur – de er juveler, mesterværker, specielle, arkitektoniske skulpturer – fræset ud af en messingblok og forædlet med den personlige ønskeoverflade. Et ægte, funktionelt kunstværk, som holder hele livet: Det er luksus for mig,“ fortæller Jean-Marie Massaud.

**Teknologi: Præcision som fundament for brillans**

Til at skabe perfekte flader og kanter bruges en diamantskæremaskine med den nyeste teknologi, udviklet særligt til produktionen af **AXOR Edge**. Diamantværktøjet, der også kendes fra rumfarts- og laserindustrien, fræser de skrå kanter i en præcis 45° vinkel, så de mødes med mikrometerpræcision. De fine strukturdetaljer opstår med lige så høj præcision: Diamanter facetterer den massive messingbloks overflade utroligt præcist. Række for række opstår således de præcise pyramidetoppe, der gengiver det fascinerende spil mellem lys og skygge – og fuldender et dyrebart pragtstykke.

AXOR Edge armaturerne er salgsklar og godkendt til drikkevand i Norden.

AXOR udvikler, konstruerer og producerer vandhaner, brusere og tilbehør til luksuriøse badeværelser og køkkener - til perfektion. Særlige, avantgarde produkter og kollektioner skabes på højeste æstetiske og tekniske niveau. Nogle af dem ses i dag som klassikere inden for badeværelsesdesign. Fælles for dem alle er, at de følger tanken "Form follows Perfection": Produktudviklingen er først færdig, når der ikke er mere at tilføje eller fjerne. Gennem mere end 25 år er toneangivende designobjekter blevet udviklet efter denne opskrift i samarbejde med nogle af verdens største designere, bl.a. Philippe Starck, Antonio Citterio, Jean-Marie Massaud og Patricia Urquiola. AXOR er et mærke i Hansgrohe Group.

|  |  |  |
| --- | --- | --- |
|  |  | Læs mere om mærket AXOR på:  [www.facebook.com/axor.design](http://www.facebook.com/axor.design) [www.twitter.com/Hansgrohe\_PR](http://www.twitter.com/Hansgrohe_PR)  [www.instagram.com/axordesign](http://www.instagram.com/axordesign)  [www.linkedin.com/showcase/axor-design](http://www.linkedin.com/showcase/axor-design)  [www.pinterest.com/axor](http://www.pinterest.com/axor)  #AXOR  #AXORdesign  #AXORplaces |

|  |  |
| --- | --- |
| Yderligere information: | Hansgrohe A/S  Marketingafdelingen  Merete Lykke Karim  Tlf. 86 28 74 00  Merete.karim@hansgrohe.dk  [www.axor-design.com](http://www.axor-design.com) |